廣寧路

廣寧路又作廣寧府路 ， 中國古代的路 。 金朝時爲廣寧府 。 轄境爲今遼寧省遼河以西 ， 阜新 、 彰武以南 ， 醫巫閭山以東 。 元朝時 ， 封成吉思汗異母弟孛魯古歹爲廣寧王 ， 舊立廣寧行帥府事 ； 後以地遠 ， 遷治臨潢 ， 立總管府 。 至元六年 （ 1269年 ） ， 以戶口單寡 ， 降爲東京路總管府屬郡 。 十五年 （ 1278年 ） ， 復分爲路 ， 行總管府事 。 有醫巫閭山爲北鎮 ， 在府城西北二十里 。 至順時 （ 1330年 — 1333年 ） ， 錢糧戶數四千五百九十五 。 下領二縣 ： 閭陽縣 、 望平縣 。 明朝洪武時 ， 改爲廣寧衛 ， 九邊之一的遼東鎮在廣寧衛 。 清朝廢除 。